DRAMSKOPEDAGOŠKI RAD SA STARIJIM ODRASLIM OSOBAMA

Sažetak:

Većina osoba starije životne dobi, pogotovo s odlaskom u mirovinu, doživljava negativnu društvenu segregaciju i stigmatizaciju, negativnu samopercepciju, pasivizaciju, te osjećaj osamljenosti i beskorisnosti. Iako s kasnijom životnom dobi dolazi do promjena i smanjenja psihofizičkih mogućnosti, putem adekvatnog pristupa i cjeloživotnog obrazovanja, aktivira se i održava njihov intelektualni i radni potencijal. Dramskopedagoški rad omogućuje zabavno, rekreativno, stvaralačko i terapeutsko druženje, razvijanje i stjecanje vještina i produktivnu reintegracija u društveni i privredni život. Dramski pedagog ima ključnu ulogu u organizaciji, osmišljavanju, strukturiranju i prilagodbi dramskih aktivnosti potrebama i mogućnostima starijih. Stoga, treba biti stručno osposobljen, dobro poznavati psihofizičke karakteristike i specifičnosti učenja osoba starije dobi te njegovati individualni pristup. Zdravlje, osjećaj punoće i smisla cjeline ovisi o zdravlju tijela, uma i srca svakog njenog sastavnog dijela.

**Ključne riječi**: dramskopedagoški pristup, osobe starije dobi, specifičnosti učenja starijih osoba, uloga voditelja.